Niané melú mé beáñ mé ngá lot,
éde a ngá kólo ó véa ná aa ke á Galilea.
Yesus émyen a ngá vé ngañiá ná nkúlu medzó enziŋ băá vé ñí ngaŋŋ é dzeá deñ émyen.
Édɔ ná,
éyɔŋ a ngá sian a Galilea,
bot béye á Galilea bé ngá ñɔŋ ñí,
akála ná baá yén é mam mése a ngá bɔ́ á Yerusalen ó fét;
amú bá baá ke fe ó fét te.
Véa éñe a ngá bera nzu á Kaná ye á Galilea,
é vóm a ngá veŋan mendzímm vino.
Éde mbɔ biséññ enziŋ ye á ngɔ́mán a mbé ó véa a belé mwán nkúkwann á Kapernaúm.
Niané mot te,
a ngá wók ná Yesus a ntɔɔ́ á Galilea eé sɔ́ á Judea.
Ané a ngá ke koan ya ñí eé dzaa ñí ná á sigi á mfá aa ke séñ é mwán weñ,
ákoan ná a nkún wú.
Éde Yesus a ngá dzó ñí ná,
“Ngé mínăá yén mendem ya biyágán bí mam,
mínăá ye bwíni.”
Ané mot te a ngá dzaa ñí ná,
“Á Ntí siggé ntéññ mwán ăá bé ma wú.”
Véa éñe Yesus a ngá dzó ñí ná,
“Kéŋ,
mwán a ne wa ntétéá.”
Ané mot te a ngá bwíni éfíá Yesus a ngá kɔ́bɔ ñí,
éde a ngá ke.
Éde é tám a ngá sigi,
ané áloá deñ é ngá ke toban ya ñí,
béé dzó ñí ná,
“Mwán a ne wa ntétéá.”
Dzam te édɔ a ngá síli bɔ́ ná,
“Nzá áwola a ngá tára ná aa bɔ óngongó?”
Ané bé ngá yalan ya ñí ná,
“Ooŋgɔgɔ́,
áwola avɔ́ɔ́ ye ngɔgáse éñe avép é ngá kígi ñí ó ñúu.”
Éde éséá a ngá yem ná áwola te ébyen édɔ Yesus a ngá dzó ñí ná,
“Mwán a ne wa ntétéá.”
Véa mot te ya é ndá bot deñ áse bé ngá bwíni.
Édí te édɔ é ne é ndem beáñ Yesus a ngá bɔ,
éyɔŋ a ngá sian á Galilea,
eé sɔ́ á Judea.